בוב איינשטיין

סטיוארט רוברט "בוב" איינשטיין (באנגלית: Stewart Robert "Bob" Einstein;‏ 20 בנובמבר 1942 – 2 בינואר 2019) היה שחקן, תסריטאי וקומיקאי יהודי אמריקאי. זוכה שני פרסי אמי. נולד בלוס אנג'לס לשחקנית תלמה לידס ולקומיקאי ואיש הרדיו הארי איינשטיין ולו שני אחים, בהם השחקן והקומיקאי אלברט ברוקס. הוריו יהודים ממוצא אשכנזי. איינשטיין למד באוניברסיטת צ'אפמן והיה חלק מנבחרת הכדורסל של הקולג'. בינואר 2019 נפטר איינשטיין כתוצאה ממחלת הסרטן, זמן קצר לאחר שהתגלתה אצלו המחלה. הוא היה נשוי לרוברטה והתגורר באינדיאן וולס שבקליפורניה. לאחר סיום לימודיו החל לעבוד בסוכנות פרסום כתסריטאי ובמאי פרסומות. איינשטיין החל לכתוב לתוכנית The Smothers Brothers Comedy Hour בשנים 1968–1969. בתוכנית גם גילם את הדמות Officer Judy. בשנת 1972 הופיע לראשונה בדמות "סופר דייב אובורן" בתוכנית the John Byner Comedy Hour. לאורך השנים הופיע איינשטיין בדמות זו שיצר,של פעלולן שנפצע לעיתים קרובות במהלך ביצוע פעלוליו. בשנות ה-80 הופיע עם הדמות בתוכנית Bizarre שהוגשה אף היא על ידי ג'ון ביינר. בדמות סופר דייב הופיע לעיתים תכופות בתוכנית הלייט נייט של דייוויד לטרמן. בשנים 1987–1991 הגיש את תוכנית הבידור Super Dave בדמותו. התוכנית שודרה בקנדה ובארצות הברית. בשנת 1992 שודרה בארצות הברית סדרת האנימציה Super Dave: Daredevil for Hire לה נתן איינשטיין את קולו. קומדיה קולנועית בכיכובו של איינשטיין The Extreme Adventures of Super Dave עלתה על המסכים בשנת 2000. איינשטיין גילם במשך שש עונות את דמותו של מרטי פנקהאוזר בסדרה "תרגיע" שיצר לארי דייוויד ואת "לארי מידלמן" בעונה השלישית של הסדרה "משפחה בהפרעה". כן השתתף בסדרת הבובות "שיחות מלוכלכות". בשנת 2007 שיחק בסרט "אושן 13" בתפקיד משני, ובעונה השנייה של סדנה לעצבים בתפקיד שכנו העצבני של צ'רלי גודסון (צ'רלי שין). איינשטיין הופיע פעמים בסדרת הרשת של ג'רי סיינפלד "קומיקאים במכוניות שותים קפה":בעונה הראשונה (2012) ובעונה השביעית (2017). איינשטיין זכה פעמיים בפרס אמי. הראשון בשנת 1969 על כתיבת התסריט לסדרה הקומית "Smothers Brothers", כחלק מצוות הכותבים. ב-1977 זכה בפרס אמי נוסף שניתן לתוכנית של דיק ואן דייק ברשת NBC בקטגוריית Outstanding Comedy-Variety or Music Program. Get to Know Your Rabbit‏ - 1972 Another Nice Mess‏ - 1972 Modern Romance‏ - 1981 The Extreme Adventures of Super Dave)‏ - 2000 Teddy Bears' Picnic‏ - 2002 אושן 13 - 2007 Shit Year‏ - 2010 קסם מוזר (דיבוב) - 2015 The Smothers Brothers Comedy Hour‏ - 1967–1969 Pat Paulsen's Half a Comedy Hour‏ - 1970 The John Byner Comedy Hour‏ - 1972 Van Dyke and Company‏ - 1976 The Redd Foxx Comedy Hour‏ - 1977 Bizarre‏ - 1980–1985 The Tonight Show Starring Johnny Carson‏ - 1989 Super Dave: Daredevil for Hire‏ - 1992 In Living Color‏ - 1993 WWE Monday Night RAW‏ - 1994–1995 Super Dave's Vegas Spectacular‏ - 1995 Super Dave's All Stars‏ - 1995 רוזאן - 1997 Hollywood Squares‏ - 1998–2004 The Norm Show‏ - 1999 שיחות מלוכלכות - 2002–2003 The Man Show‏ - 2003 תרגיע - 2004–2017 משפחה בהפרעה - 2005–2006 Welcome to the Captain‏ - 2008 Super Dave's Spike-Tacular‏ - 2009 The Tonight Show with Conan O'Brien‏ - 2009 TNA Impact!‏ - 2009 סדנה לעצבים - 2013 Norm Macdonald Live‏ - 2013 מדיה וקבצים בנושא בוב איינשטיין בוויקישיתוף אתר האינטרנט הרשמי של בוב איינשטיין בוב איינשטיין, במסד הנתונים הקולנועיים IMDb (באנגלית) בוב איינשטיין, באתר Rotten Tomatoes (באנגלית) בוב איינשטיין, באתר "Find a Grave" (באנגלית) ריצ'רד סנדומיר, Bob Einstein, 76, a.k.a. Super Dave Osborne and Larry David Pal, Dies, באתר הניו יורק טיימס, 2 בינואר 2019 Curb Your Enthusiasm star Bob Einstein dies aged 76, באתר thejc‏, 3 בינואר 2019 השחקן בוב איינשטיין ("תרגיע") הלך לעולמו בגיל 76, באתר וואלה, 2 בינואר 2019 מת הקומיקאי בוב איינשטיין, ששיחק ב"תרגיע", באתר הארץ, 2 בינואר 2019